Πρόκειται για σπίτι «κόσμημα», με εξαιρετική λειτουργικότητα, άνεση και πλήρη εξοπλισμό (τα πάντα) για να ζήσετε όπως επιθυμείτε. Ο προσανατολισμός είναι ανατολικός, έτσι έχει φως από νωρίς το πρωί για όποιον το εκτιμά, ενώ όσοι δεν αγαπούν το έντονο πρωινό φως, τα ρολά και η σκούρα κουρτίνα θα κόψουν κάθε αχτίδα από τις δυο διπλές μπαλκονόπορτες με τα εξαιρετικά αλουμίνια (ανακλήσεις κλπ).
Το μπαλκόνι μπορεί να είναι περιορισμένο αλλά χωράει με άνεση δύο άτομα για να ευχαριστηθούν την απογευματινή δροσιά και την ανεμπόδιστη θέα στο πανεπιστημιακό συγκρότημα του ΑΠΘ, τρώγοντας ίσως κάτι που ετοιμάστηκε στην πλήρως εξοπλισμένη κουζίνα του σπιτιού.
Η τοποθεσία είναι εξαιρετική, τόσο για φοιτητές, όσο και για επαγγελματίες μα και ταξιδιώτες. Μερικά βήματα μόνο από το κέντρο, ενώ στα 4’ περπάτημα θα βρείτε πληθώρα καφέ, επιλογών φαγητού ακόμα και αναγνωστήριο για να δουλέψετε με ησυχία. Κάτι που βέβαια δε λείπει από το διαμέρισμα που έχει ένα εξαιρετικό γραφείο και φωτισμό που βοηθά στη συγκέντρωση και σε συνδυασμό με το αρκετά γρήγορο ιντερνετ θα μπορείτε να κάνετε τις εργασίες σας.
Το κρεβάτι είναι άνετο, η ντουλάπα χωράει ρούχα ακόμα και για ένα μήνα, ενώ το μπάνιο δεν γινεται να μη σας ικανοποιήσει από τον εξοπλισμό και την αισθητική του.
Μη ξεχνάτε να ποτίζετε ανά λίγες μέρες τα φυτά που δίνουν μια ωραία αίσθηση εντός του διαμερίσματος.
Κλείνοντας, η host και η co-host είναι εξαιρετικά φιλόξενες και ευγενείς και ανταποδίδουν στο έπακρο όποιον σέβεται το χώρο και την έννοια της φιλοξενίας.
Απόλυτο must για κάθε επίσκεψη στη Θεσσαλονίκη!